गुवाहाटी , 24 आगस्ट : आसाम हायार सेकेन्डारि इडुकेसन काउन्सिल सुंदयै एएइचएसइसि बायदि सोलिफु बोसोरनि सोलोंथाय फरा - फारिखौ खमायगोन सेबाया । सेबाया मोनसे सुलुङव मिथिहोनाय बायदिब्ला सोलिफु बोसोरनि सोलोंथाय होनाय फरा - फारिखौ खमायनायनि थांखि लादों । नाथाय माब्लानिफ्राय फरायसालिफोरनि फोरोंथाय होनाया जागायजेनगोन बेनि सायावसो फरा - फारिखौ खमायनायनि थांखि लागोन । जौसिन सोलोंथाय आन्जाद एबा मेट्रिक आन्जादआ 2022 माइथायाव दानसे फावसयनो हागौ होन्नानै सुलुङाव मिथिहोदों । मख'नो गोनांदि , करना भाइरासनि थाखाय आसाम हायार सेकेन्डारि इडुकेसन काउन्सिलआ थांनाय माखासे साननि सिगां सोलोंथायनि फरा - फारिखौ 30 जौखोन्दो खमायनायनि बाथ्राखौ फोसावना होबाय । फारसेथिं फैगौ 29 आगस्टआव खुंनो गोनां सोलोंथाय आफादनि जथुमनायासो बे थांखिखौ लानाय जागोन । 
सेबायाबो बोसोरनि सोलोंथाय फरा - फारिखौ खमायनो हागौ